[{"text_idx": "#000002", "text": "Permesu al ni inviti vin al la 101-a Universala Kongreso de Esperanto, kiu okazos de la 23-a g\u0302is la 30-a de julio 2016 en Nitro, Slovakio."}, {"text_idx": "#000003", "text": "Por la Slovaka respubliko estas granda honoro povi bonvenigi unuafoje en sia historio la plej vizitatan internacian Esperantan renkontig\u0302on kun la plej longa tradicio. En Nitro ekskribig\u0302os la historio de la dua jarcento de tiuj mondaj eventoj. C\u0302iujare g\u0302in partoprenas unu mil g\u0302is tri mil esperantistoj el pli ol okdek landoj en la mondo. Kadre de universala kongresoj estas organizataj ankau\u0306 fakaj konferencoj kaj jaraj kunvenoj de pluraj fakaj esperantistaj organizoj, kiujn vizitas centoj da partoprenantoj."}, {"text_idx": "#000004", "text": "La signifon de tiu evento atestas la fakto, ke la prezidento de la Slovaka respubliko, Andrej Kiska, akceptis transpreni g\u0302ian au\u0306spicion. La 101-a Universala Kongreso de Esperanto estos dedic\u0302ita al la temo \u201cSocia justeco \u2014 lingva justeco\u201d kaj estos la plej granda internacia evento dum la unua prezidanteco de Slovakio en la Konsilio de la Eu\u0306ropa Unio."}, {"text_idx": "#000005", "text": "Kvankam neniu s\u0302tato g\u0302is nun akceptis Esperanton kiel oficialan lingvon, g\u0302i estas uzata de komunumo de pli ol du milionoj da parolantoj en pli ol 150 landoj en la mondo. En Pollando, g\u0302i estas en la listo de nemateria kultura heredaj\u0302o. G\u0302i ricevis internacian agnoskon, ekzemple du rezoluciojn de Unesko au\u0306 subtenon de famaj homoj de publika vivo. Nuntempe, Esperanto estas uzata en vojag\u0302ado, korespondado, internaciaj renkontig\u0302oj kaj kulturaj inters\u0302ang\u0302oj, kongresoj, sciencaj diskutoj, en originala kaj tradukita literaturo, teatro kaj kino, muziko, presita kaj interreta informado, radia kaj televida elsendado. Esperanto, dum 128 jaroj da uzado ekde sia naskig\u0302o, pruvis, ke g\u0302i estas viva, moderna kaj plenvalora lingvo. G\u0302i plifaciligas lernadon de fremdaj lingvoj kaj kontribuas al subteno de vasta multlingveco. G\u0302i samtempe estas instrumento de egalrajta kaj justa lingva komunikado por c\u0302iuj civitanoj en la mondo. La Esperanto-movado malfermig\u0302as al la cetera mondo kaj ofertas Esperanton kiel ilon por justa kaj efika solvo al lingvaj problemoj, en la Eu\u0306ropa Unio kaj Eu\u0306ropo same kiel en la mondo."}, {"text_idx": "#000006", "text": "Dum la 101-a kongreso de Esperanto okazos en Nitro 4 malfermaj fakaj akompanaj arang\u0302oj: lingvo-politika konferenco de landoj V4+ pri la temo \u201cPerspektivoj de lingva komunikado en EU\u201d, internacia entreprena kaj komerca forumo \u201cInvesti en la koro de Eu\u0306ropo \u2014 investi en Slovakio\u201d, interreligia renkontig\u0302o, la 20-a internacia medicina Esperanta kongreso pri la temo \u201cKuracistoj kaj tutmondig\u0302o: kiaj kuracistoj estas necesaj en la nova jarcento?\u201d. La eventoj okazos sub protekto de altaj s\u0302tataj reprezentantoj kaj kadre de la prezidanteco de Slovakio en la Konsilio de EU."}, {"text_idx": "#000007", "text": "Ni turnas nin al vi kun la oferto prezenti vian kompanion en nia evento: subtenu la 101-an Universalan Kongreson de Esperanto kaj la akompanajn fakajn arang\u0302ojn, subtenu la Esperanto-movadon! Vi povos samtempe pasigi kun ni tagojn plenajn de faka lernado, sed ankau\u0306 de personaj renkontig\u0302oj en la bela medio de la historia urbo Nitro."}, {"text_idx": "#000016", "text": "Eblo disponi ekspozician spacon je 2 m2 dum la tuta semajno\nUnu partopreno por ekspoziciantoj, kiuj inkluzivas eniron en la ekspoziciejon"}, {"text_idx": "#000023", "text": "Momenton, c\u0302u vere c\u0302iuj islamanoj estas teroristoj?\nKonkurso por la Semajno de Internacia Amikeco\nC\u0302AR: Liptov bonvenigas internacian renkontig\u0302on de esperantistoj\nTemo de la 101-a UK: \u201cSocia justeco \u2014 lingva justeco\u201d"}]